Camilla

Camilla (myös Kamilla) on naisen etunimi. Muodossa Kamilla nimi on käytössä pää­asiassa Unkarissa ja pohjois­maissa.

Suomenkielisessä kalenterissa ei ole Camillan eikä Kamillan nimipäivää, mutta ruotsinkielisessä nimipäiväkalenterissa Camillan nimipäivä on 21. huhtikuuta. Digi- ja väestötietoviraston nimipalvelun mukaan Camilla-nimi on Suomessa annettu vuoden 2019 loppuun mennessä noin 6330 ihmiselle ja Kamilla noin 450:lle.

Nimen alkuperä 
Camilla on roomalaisen Camillus-nimen nais­puolinen vastine. Nimi muistuttaa latinan kielen sanaa camillus, joka tarkoittaa uskonnollisia tehtäviä suorittavaa nuorta miestä. Toden­näköisesti nimi on kuitenkin peräisin peräisin etruskin kielestä, eikä sen alkuperäistä merkitystä tunneta.

Nimi Camilla esiintyy Vergiliuksen Aineias-eepoksessa erään volskilaisen naissoturin nimenä. Yleisemmin suosituksi sen on kuitenkin tehnyt Fanny Burneyn romaani Camilla vuodelta 1796.

Tunnettuja Camilloja ja Kamilloja

 Camilla, suomalaisen iskelmälaulaja Camilla Ståhlen taiteilijanimi
 Camilla (Camilla Rosemary Mountbatten-Windsor), Britannian kuningatarpuoliso (6.5.2023 lähtien), kuningas Charles III:n puoliso
 Camilla Al Fayed, suomalais-englantilainen seurapiirihenkilö ja hyväntekijä
 Camilla Amado, brasilialainen näyttelijä ja opettaja
 Camilla Andersen, tanskalainen käsipalloilija
 Camilla Andersson, ruotsalainen jalkapalloilija
 Camilla Belle, yhdysvaltalainen elokuvanäyttelijä
 Camilla Borsotti, italialainen alppihiihtäjä
 Camilla Cedercreutz, suomalainen kilpapurjehtija
 Camilla Collett, norjalainen romaanikirjailija, esseisti ja naisasianainen
 Camilla Grebe, ruotsalainen jännityskirjailija ja liikkeenjohdon konsultti
 Camilla Gunell, ahvenanmaalainen poliitikko
 Camilla Hackman-Uski, suomalainen nopeuslaskija
 Camilla Herrem, norjalainen käsipalloilija
 Camilla Hollanti, suomalainen matematiikan professori
 Camilla Hägglund, suomalainen juristi ja poliisipäällikkö
 Camilla Höglund, suomalainen pesäpalloilija
 Camilla Kirsilä, suomalainen pesäpalloilija
 Camilla Kivilahti-Parland, suomalainen kuvataiteilija
 Camilla Klockars, suomalainen metodistipastori
 Camilla Luddington, brittiläinen näyttelijä
 Camilla Läckberg, ruotsalainen rikoskirjailija
 Camilla Martin, tanskalainen sulkapalloilija ja maailmanmestari
 Camilla Mickwitz, suomalainen lastenkirjailija, kuvittaja ja animaattori
 Camilla Munsterhjelm, suomalainen nyrkkeilijä
 Camilla Nylund, suomalainen oopperalaulaja
 Camilla Pentti, suomalainen kuvittaja ja graafinen suunnittelija
 Camilla Plum, tanskalainen leipuri ja kirjailija
 Camilla Ravera, italialainen kommunistipoliitikko
 Camilla Richardsson, suomalainen kestävyysjuoksija 
 Camilla de Rossi, italialainen säveltäjä
 Kamilla Rytter Juhl, tanskalainen sulkapalloilija
 Kamilla Steiwer, norjalainen suunnistaja
 Camilla Stoltenberg, norjalainen lääkäri ja Norjan kansanterveyslaitoksen pääjohtaja
 Camilla Thomsen, tanskalainen käsipalloilija
 Camilla Tuominen, suomalainen tietokirjailija, tunnekouluttaja, kuvittaja ja toimitusjohtaja
 Camilla Urso, yhdysvaltalainen viulisti
 Camilla Vuorenmaa, suomalainen kuvataiteilija
 Camilla Wirén, suomalainen pikajuoksija

Kuvitteellisia Camilloja 

 Camilla, volskilainen naissoturi Vergiliuksen eepoksessa Aineias
 Camilla, Fanny Burneyn samannimisen romaanin päähenkilö
 Camilla Mustavaara (ent. Axelsson), tv-sarjassa Salatut elämät

Lähteet

Aiheesta muualla 

Etunimet